ΑΠΟΦΑΣΕΙΣ
Αριθμ. 3309
Στρατηγικό Σχέδιο Ακαδημαϊκής Ανάπτυξης
του Πανεπιστημίου Μακεδονίας 2024-2028.
ΤΟ ΣΥΜΒΟΥΛΙΟ ΔΙΟΙΚΗΣΗΣ
ΤΟΥ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ
Έχοντας υπόψη:
1. Τις διατάξεις των άρθρων  14, 216 και 224 του
ν. 4957/2022 «Νέοι Ορίζοντες στα Ανώτατα Εκπαιδευτικά
Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις» (Α’ 141).
2. Τις διατάξεις της περ. θ’ της παρ. 2 του άρθρου 5,
του ν. 3469/2006 (Α’ 131).
3. Το π.δ. 88/2013 «Μετονομασία του Πανεπιστημίου
Μακεδονίας Οικονομικών και Κοινωνικών Επιστημών,
συγχώνευση τμημάτων και ίδρυση - συγκρότηση σχολών» (Α’ 129).
4. Την υπ’ αρ. 4827/31.5.2023 (Υ.Ο.Δ.Δ. 517) διαπιστωτική πράξη για τη συγκρότηση του Συμβουλίου Διοίκησης
του Πανεπιστημίου Μακεδονίας.
5. Την υπ’ αρ. 5374/28.6.2023 (Υ.Ο.Δ.Δ. 615) διαπιστωτική πράξη για την εκλογή του Πρύτανη και τον ορισμό
των τεσσάρων (4) Αντιπρυτάνεων του Πανεπιστημίου
Μακεδονίας, με θητεία έως 31.08.2026.
6. Την υπ’ αρ. 5529/7.7.2023 απόφαση του Πρύτανη
«Καθορισμός τομέων ευθύνης στους Αντιπρυτάνεις
του Πανεπιστημίου Μακεδονίας - Μεταβίβαση αρμοδιοτήτων του Πρύτανη, του άρθρου 15 του ν. 4957/2022
(Α’ 141), στους Αντιπρυτάνεις - Κατανομή άλλων αρμοδιοτήτων - Σειρά αναπλήρωσης του Πρύτανη του Πανεπι-
στημίου Μακεδονίας από τους Αντιπρυτάνεις» (Β’ 4444).
7. Τις αποφάσεις των υπ’ αρ. 17/26.3.2019 και 10/
5.4.2023 συνεδριάσεων της Συγκλήτου σχετικά με τον
στρατηγικό σχεδιασμό του Πανεπιστημίου Μακεδονίας.
8. Την υπ’ αρ. 22/13.9.2023 πράξη συγκρότησης της
Επιτροπής Στρατηγικού Σχεδιασμού του Πανεπιστημίου
Μακεδονίας (ΑΔΑ: ΡΕΔΝ469Β7Ι-Α3Τ).
9. Την από 5.3.2024 πρόταση της Επιτροπής Στρατηγικού Σχεδιασμού του Πανεπιστημίου Μακεδονίας.
10. Την από 19.3.2024 προφορική εισήγηση του Πρύτανη.
11. Την απόφαση της υπ’ αρ. 11/19.3.2024 συνεδρίασης του Συμβουλίου Διοίκησης του Πανεπιστημίου
Μακεδονίας.
12. Το γεγονός ότι από την παρούσα απόφαση δεν
προκαλείται δαπάνη σε βάρος του τακτικού προϋπολογισμού ή της κρατικής επιχορήγησης του Ιδρύματος,
αποφασίζουμε:
Το Στρατηγικό Σχέδιο Ακαδημαϊκής Ανάπτυξης του
Πανεπιστημίου Μακεδονίας για τα έτη 2024 - 2028, ως
ακολούθως:
A. Όραμα και Αποστολή - Κατευθυντήριες Προτεραιότητες.
Σε ένα δυναμικό και ταχέως μεταβαλλόμενο διεθνές
περιβάλλον, το Πανεπιστήμιο Μακεδονίας εστιάζει στην
ανάπτυξή του σε τοπικό, εθνικό, ευρωπαϊκό και διεθνές
επίπεδο προάγοντας την επιστήμη, επιδιώκοντας την
αριστεία και καλλιεργώντας ευρύτερα την παιδεία και
τον πολιτισμό με όρους κοινωνικής ευαισθησίας.
Κύρια μέριμνα του Πανεπιστημίου Μακεδονίας αποτελεί:
- Ο συνεχής εκσυγχρονισμός των προγραμμάτων
σπουδών του,
- η παραγωγή έρευνας υψηλού επιπέδου,
- η άρτια επιστημονική και ακαδημαϊκή κατάρτιση των
φοιτητών/τριών του,
- η διασφάλιση ακαδημαϊκού και διοικητικού προσωπικού υψηλών προσόντων,
- η διαρκής βελτίωση της ποιότητας του πανεπιστημιακού περιβάλλοντος,
- η σύσφιξη των σχέσεων με την κοινωνία και τους
φορείς της,
- η ανάπτυξη ισχυρών δεσμών με το οικονομικό περιβάλλον σε εθνικό, ευρωπαϊκό και διεθνές επίπεδο. Για την
επίτευξη του μακροπρόθεσμου οράματος και τη στήριξη της διαχρονικής αποστολής του, το Πανεπιστήμιο
Μακεδονίας κατά την περίοδο 2024 - 2028 εισάγει και
εφαρμόζει διαφανείς διαδικασίες στρατηγικού σχεδιασμού σε επίπεδο Ιδρύματος, Σχολών και Τμημάτων που
στοχεύουν στην επίτευξη και διατήρηση μιας δυναμικής
ισορροπίας ανάμεσα σε:
• Στήριξη της αριστείας στη διδασκαλία και στην έρευνα με απώτερο σκοπό τη διασφάλιση ενός υψηλού επι-
πέδου σπουδών,
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2060
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2060/07.04.2024
• εμβάθυνση της γνώσης στα υπάρχοντα επιστημονικά
πεδία και διερεύνηση νέων με διεπιστημονική προσέγγιση και αξιοποίηση καινοτόμων μεθόδων διδασκαλίας,
• προσέλκυση και αξιοποίηση άριστου ακαδημαϊκού
και ερευνητικού προσωπικού,
• συνεχή ανάπτυξη ακαδημαϊκού και διοικητικού ανθρώπινου δυναμικού και βέλτιστη αξιοποίησή του στην
υπηρεσία του Ιδρύματος,
• εμπλουτισμό της μαθησιακής εμπειρίας των φοιτητών/τριών και συμβολής τους στα κοινωνικά και πολιτι-
στικά δρώμενα της πόλης της Θεσσαλονίκης,
• αξιοποίηση των οικονομικών και κοινωνικών αποτελεσμάτων της έρευνας στο πλαίσιο της ευρωπαϊκής
πολιτικής έξυπνης περιφερειακής εξειδίκευσης καθώς
και αξιοποίηση όλων των διαθέσιμων χρηματοδοτικών
πόρων,
• ανάδειξη του ιδρύματος σε περιφερειακό πόλο καινοτομίας μέσα από συνεργασίες με επιχειρήσεις, φορείς
και οργανισμούς της πραγματικής οικονομίας, του ευρύτερου δημόσιου τομέα και της κοινωνίας των πολιτών,
• σεβασμό στη πολυπολιτισμικότητα, στη διαφορετικότητα και υιοθέτηση πολιτικών ισότητας, ενσωμάτωσης
και συμπερίληψης για τα μέλη του Πανεπιστημίου.
Το Πανεπιστήμιο Μακεδονίας ως εκ της χωροθέτησής
του στην πόλη της Θεσσαλονίκης, διαχρονικό κέντρο
εμπορίου και τόπο συνάντησης ανθρώπων και πολιτισμών, έχει συγκριτικό πλεονέκτημα στην ανάπτυξη συ-
νεργειών και οικονομιών πεδίου με άλλους φορείς της
πόλης και της ευρύτερης περιφέρειας στην τριτοβάθμια
εκπαίδευση, ερευνητικά κέντρα, πολιτιστικά κέντρα αλλά
και φορείς επιχειρηματικότητας, όπως επιμελητήρια,
συνδέσμους επιχειρήσεων, διακρατικούς επιχειρηματικούς φορείς, κ.λπ. Με τον τρόπο αυτό συμβάλλει στον
σχεδιασμό και στην ανάπτυξη προγραμμάτων σπουδών
σε προπτυχιακό, μεταπτυχιακό, και διδακτορικό επίπεδο
που παράγουν και διαχέουν γνώση, εξειδικευμένο δυναμικό, και καινοτομίες σε οριζόντιες δράσεις που εντάσ-
σονται στον περιφερειακό αναπτυξιακό σχεδιασμό.
Εξαιτίας της εγγύτητάς του με την περιοχή των Βαλκανίων και της Νοτιοανατολικής Ευρώπης γενικότερα,
είναι σε θέση να αναπτύσσει εκπαιδευτικά και ερευνητικά δίκτυα με φορείς της τριτοβάθμιας εκπαίδευσης των
γειτονικών χωρών, και γενικότερα να αναδειχθεί ως το
κέντρο μιας συστάδας (cluster) Πανεπιστημίων που θα
συμβάλλουν, με στρατηγικές δράσεις, στη διασυνοριακή
συνεργασία και ανάπτυξη.
Για να είναι αποτελεσματικές οι προαναφερόμενες
διαδικασίες στρατηγικού σχεδιασμού θα πρέπει να ληφθεί υπόψη ότι τα πανεπιστήμια χαρακτηρίζονται από
λειτουργική αυτονομία σε επίπεδο Σχολών και Τμημάτων. Ως εκ τούτου, οι Πρυτανικές αρχές, το Συμβούλιο
Διοίκησης και η Σύγκλητος οφείλουν να ενθαρρύνουν
και να επιβραβεύουν την ανάπτυξη μιας εξωστρεφούς,
στρατηγικά προσανατολισμένης κουλτούρας των Τμημάτων και των Σχολών. Η μέθοδος που υπηρετεί αυτήν
την προσέγγιση είναι εκείνη των «στρατηγικών πρωτοβουλιών». Οι στρατηγικές πρωτοβουλίες για την περίοδο
2024 - 2028 περιλαμβάνονται στο παρακάτω Στρατηγικό
Σχέδιο Δράσης 2024 - 2028.
Οι στρατηγικές πρωτοβουλίες, οι οποίες θα πραγματοποιηθούν σε βάθος τετραετίας και αναπτύσσονται στη
συνέχεια, στοχεύουν αφενός μεν στην ενεργοποίηση του
συνόλου του ανθρώπινου δυναμικού του πανεπιστημίου
για την εξειδίκευση και επίτευξη των στρατηγικών στόχων του ιδρύματος, αφετέρου δε στην ενίσχυση της κουλ-
τούρας ολικής ποιότητας στην εκπαίδευση. Η πρόοδος
στην κατεύθυνση της επίτευξης των στρατηγικών στόχων
μετράται ετησίως με βάση δείκτες από τη Μονάδα Διασφάλισης Ποιότητας (ΜΟΔΙΠ) και τη Μονάδα Στρατηγι-
κού Σχεδιασμού του Πανεπιστημίου. Τυχόν απαραίτητες
διορθωτικές δράσεις αποφασίζονται από τον Πρύτανη, ο
οποίος μπορεί επιπλέον να εισηγηθεί στο Συμβούλιο Διοίκησης του Ιδρύματος την προσθήκη νέων στρατηγικών
πρωτοβουλιών ή την αναθεώρηση ήδη υφιστάμενων.
B. Στρατηγική σε επίπεδο Ιδρύματος.
Το Πανεπιστήμιο Μακεδονίας, λαμβάνοντας υπόψη
το πρόγραμμα εθνικής στρατηγικής για την ανώτατη
εκπαίδευση, την εθνική στρατηγική για την έρευνα και
την καινοτομία, καθώς και τις εξελίξεις και τους κύριους
στόχους των δράσεων για την ανώτατη εκπαίδευση στον
ευρωπαϊκό και διεθνή χώρο, έχει θέσει για την περίοδο
2024 - 2028 επιλεγμένους στρατηγικούς στόχους σε επίπεδο ιδρύματος, που υποστηρίζονται άμεσα με στρα-
τηγικές πρωτοβουλίες οι οποίες συμβάλλουν με άμεσο
και μετρήσιμο τρόπο στην επίτευξη των στόχων αυτών
(βλ. Παράρτημα).
Οι στρατηγικοί στόχοι έχουν κατηγοριοποιηθεί με
βάση την εξωτερική και εσωτερική εστίαση του Ιδρύματος, έτσι ώστε να συνεισφέρουν αφενός μεν στην
επιτυχία του πανεπιστημίου στο εξωτερικό περιβάλλον,
αφετέρου δε, στην προώθηση των απαιτούμενων εσωτερικών αλλαγών.
Αναφορικά με την εξωτερική εστίαση, οι αντίστοιχοι
στρατηγικοί στόχοι είναι:
1. Διεθνείς συνεργασίες με Πανεπιστήμια και ερευνητικούς οργανισμούς για την προώθηση της ερευνητικής
αριστείας.
2. Ανάπτυξη ξενόγλωσσων προγραμμάτων σπουδών
που θα αποτελέσουν πόλο έλξης για τους φοιτητές και
τις φοιτήτριες της αλλοδαπής αναφορικά με την πραγματοποίηση προπτυχιακών και μεταπτυχιακών σπουδών.
3. Συνεργασία με φορείς, οργανισμούς και επιχειρήσεις
της περιφερειακής οικονομίας και κοινωνίας καθώς και
τους Οργανισμούς Τοπικής Αυτοδιοίκησης για την ανάδειξη του πανεπιστημίου σε πόλο καινοτομίας.
Με τον φιλόδοξο αυτό συνδυασμό, το Πανεπιστήμιο
Μακεδονίας επιδιώκει να θέσει το στρατηγικό του στίγμα τόσο σε περιφερειακό όσο και σε διεθνές επίπεδο.
Οι στρατηγικές πρωτοβουλίες σε επίπεδο Ιδρύματος που
στηρίζουν τους παραπάνω στόχους είναι:
1. Συμμετοχή του Πανεπιστημίου Μακεδονίας σε
κοινοπραξία (alliance) Ευρωπαϊκών Πανεπιστημίων με
στόχο την ίδρυση Ευρωπαϊκού Πανεπιστημίου στο πλαίσιο προσκλήσεων της Ευρωπαϊκής Επιτροπής και την
απονομή κοινών (joint) διπλωμάτων μεταπτυχιακών και
προπτυχιακών σπουδών.
2. Αύξηση του αριθμού των διεθνών ερευνητικών
προγραμμάτων στα οποία το Πανεπιστήμιο Μακεδονίας
συμμετέχει ως εταίρος και ως συντονιστής.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2060/07.04.2024
3. Αύξηση της κινητικότητας φοιτητών, διοικητικού και
ακαδημαϊκού προσωπικού στο πλαίσιο του προγράμματος Erasmus και στο πλαίσιο διιδρυματικών συμφωνιών.
Για την αύξηση της εισερχόμενης κινητικότητας τίθεται
ως ειδικότερη πρωτοβουλία, η αύξηση του αριθμού των
προπτυχιακών και μεταπτυχιακών μαθημάτων που προσφέρονται στην αγγλική γλώσσα.
4. Η αύξηση των ξενόγλωσσων Προγραμμάτων Μεταπτυχιακών Σπουδών (ΠΜΣ), αλλά και η ίδρυση ξε-
νόγλωσσων Προγραμμάτων Προπτυχιακών Σπουδών
(ΠΠΣ) σύμφωνα με τις προβλέψεις των άρθρων 101 και
111 του ν. 4957/2022.
5. Αξιοποίηση της Μονάδας Στρατηγικού Σχεδιασμού
για την παρακολούθηση της υλοποίησης του στρατηγικού σχεδίου του Ιδρύματος και τη σύνταξη σχεδίων
συμφωνιών προγραμματικού σχεδιασμού.
6. Περαιτέρω ενίσχυση του ηλεκτρονικού Ιδρυματικού
Αποθετηρίου (ΙΔΑΠ) για την προώθηση της πολιτικής
open-access όσον αφορά στις δημοσιεύσεις των μελών
της πανεπιστημιακής κοινότητας.
Αναφορικά με την εσωτερική εστίαση, οι κεντρικοί
στρατηγικοί στόχοι είναι:
1. Βελτιστοποίηση της οργανωτικής λειτουργίας και
ενίσχυση της φοιτητοκεντρικής κουλτούρας στη λήψη
αποφάσεων.
2. Συνεχής βελτίωση των ΠΠΣ και ΠΜΣ.
3. Σχεδιασμός νέων ΠΠΣ και ΠΜΣ με αναφορά στην
κοινωνία και την οικονομία.
Με τον συνδυασμό των τριών (3) αυτών στόχων, το
Πανεπιστήμιο Μακεδονίας επιδιώκει να πετύχει τις βελτιώσεις εκείνες στο εσωτερικό του περιβάλλον που θα
του επιτρέψουν να ανταποκριθεί ως οργανισμός στις
απαιτήσεις των στρατηγικών στόχων εξωτερικής εστίασης. Οι στρατηγικές πρωτοβουλίες σε επίπεδο ιδρύμα-
τος που στηρίζουν τους παραπάνω στόχους εσωτερικής
εστίασης είναι:
1. Αξιοποίηση των συστάσεων της διαδικασίας πιστοποίησης ΠΠΣ και ΠΜΣ από την Εθνική Αρχή Ανώτατης
Εκπαίδευσης (ΕΘΑΑΕ) και των διεθνών πρακτικών για τη
βελτίωση της ποιότητας σπουδών.
2. Ολοκλήρωση και λειτουργία του Πληροφοριακού
Συστήματος της Μονάδας Στρατηγικού Σχεδιασμού και
διασύνδεσή του με το πληροφοριακό σύστημα της ΜΟΔΙΠ για τη συγκέντρωση, παρακολούθηση και στατιστική
ανάλυση των ποιοτικών κριτηρίων και δεικτών.
3. Απόκτηση νέων κτιριακών εγκαταστάσεων πέραν
των υπαρχόντων και βελτίωση των υφιστάμενων υποδομών για τη βελτίωση του πανεπιστημιακού περιβάλ-
λοντος με έμφαση στην ενίσχυση της προσβασιμότητας
και της στήριξης φοιτητών/τριών και προσωπικού με
αναπηρία ή/και ατόμων με ειδικές μαθησιακές ανάγκες.
Γ. Λειτουργικές στρατηγικές (εξειδίκευση της στρατηγικής σε επίπεδο Ιδρύματος).
Οι ιδρυματικοί στρατηγικοί στόχοι εξειδικεύονται σε
λειτουργικές στρατηγικές, έτσι ώστε να εμπλακεί στην
εφαρμογή της στρατηγικής διαδικασίας το σύνολο του
ανθρώπινου δυναμικού του Πανεπιστημίου. Οι λειτουργικές στρατηγικές αναλύονται σε τέσσερις (4) άξονες, οι
οποίοι καλύπτουν όλες τις παραμέτρους του συστήματος
διασφάλισης ποιότητας (βλ. Παράρτημα):
1. Ακαδημαϊκή Πολιτική
1.1. Εκπαιδευτική Πολιτική
1.2. Ερευνητική Πολιτική
1.3. Δια Βίου Μάθηση
2. Εξωστρέφεια και Διεθνοποίηση
2.1. Εξωστρέφεια και Καινοτομία
2.2. Διεθνοποίηση
3. Αναβάθμιση της Ποιότητας του Ακαδημαϊκού Περιβάλλοντος.
4. Διασφάλιση της ισότητας των φύλων και κατάργησης των διακρίσεων.
Γ.1 Ακαδημαϊκή Πολιτική
1.1) Εκπαιδευτική Πολιτική
Στον πυλώνα της διδασκαλίας, ο οποίος εκφράζει τον
πυρήνα της καθημερινής δραστηριότητας του Πανεπιστημίου, έχουν τεθεί οι εξής επιμέρους στρατηγικοί
στόχοι:
i. Διασφάλιση της ακαδημαϊκής ποιότητας στην εκπαιδευτική διαδικασία μέσω της συνεχούς παρακο-
λούθησης και, εφόσον απαιτείται, αναμόρφωσης των
προγραμμάτων σπουδών, με βάση: α) Τα αποτελέσματα
των ανά μάθημα αξιολογήσεων του διδακτικού έργου,
β) τα αποτελέσματα των ερωτηματολογίων αποτίμησης των προγραμμάτων σπουδών που συμπληρώνονται
από τους αποφοίτους, γ) τις περιοδικές αξιολογήσεις
που διενεργούνται από τη ΜΟΔΙΠ και την ΕΘΑΑΕ, και
δ) τις συστάσεις διεθνών ακαδημαϊκών οργανισμών
(curricula guidelines). Απώτερος στόχος για τα προγράμματα σπουδών είναι να ανταποκρίνονται στις εξελίξεις
της επιστήμης, τις διεθνώς ισχύουσες καλές πρακτικές,
τις ανάγκες της κοινωνίας και ειδικότερα της αγοράς
εργασίας.
ii. Πιστοποίηση από την ΕΘΑΑΕ όλων των προγραμμάτων σπουδών του Πανεπιστημίου (προπτυχιακών,
μεταπτυχιακών και διδακτορικών σπουδών).
iii. Καθιέρωση μηχανισμών αναγνώρισης και επιβράβευσης της διδακτικής αριστείας στα ΠΠΣ του Ιδρύμα-
τος, καθώς ο θεσμός ισχύει ήδη στα ΠΜΣ. Θεσμοθέτηση
ετήσιου Ιδρυματικού «Βραβείου Εξαίρετης Διδασκαλίας»
με στόχο την αναγνώριση της διδακτικής αριστείας και
την αναβάθμιση της ποιότητας του διδακτικού έργου.
iv. Ενίσχυση της ποιότητας της μαθησιακής εμπειρίας.
Ο στόχος αυτός εξυπηρετείται με τις εξής πρωτοβουλίες:
• Ενίσχυση του θεσμού της Πρακτικής Άσκησης.
• Διοργάνωση Θερινών Σχολείων ιδιαίτερα σε συνεργασία με ιδρύματα και φορείς της αλλοδαπής.
• Βελτίωση και ενοποίηση των ηλεκτρονικών υπηρεσιών που παρέχονται σε φοιτητές/τριες.
• Αύξηση του αριθμού μαθημάτων ελεύθερης επιλογής
μεταξύ των Τμημάτων του Πανεπιστημίου.
• Υιοθέτηση καινοτόμων και παιδαγωγικά αρτιότερων
διδακτικών μεθόδων με τη συνδρομή του συσταθέντος
και ήδη λειτουργούντος Κέντρου Υποστήριξης Διδασκαλίας και Μάθησης (ΚεΔιΜα).
• Ενίσχυση των θεσμών και διαδικασιών υποστήριξης
των φοιτητών/τριων, όπως είναι ο Σύμβουλος του/της
Φοιτητή/τριας, Συνήγορος του/της Φοιτητή/τριας, το
Γραφείο Συμβουλευτικής και Ψυχολογικής Στήριξης και
η Διαδικασία Παραπόνων και Ενστάσεων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2060/07.04.2024
v. Αναβάθμιση των διδακτορικών σπουδών μέσω:
α) Αξιοποίησης του θεσμού των βιομηχανικών διδακτορικών, β) αύξησης της χρηματοδότησης για συμμε-
τοχή υποψηφίων διδακτόρων σε διεθνή επιστημονικά
συνέδρια, γ) ενίσχυσης του θεσμού των επιστημονικών
βραβείων για δημοσιεύσεις σε έγκριτα επιστημονικά
περιοδικά, δ) θεσμοθέτησης βραβείου καλύτερης διδακτορικής διατριβής ανά επιστημονικό αντικείμενο.
vi. Ενίσχυση της διεθνοποίησης - αύξησης της κινητικότητας των φοιτητών/τριών. Πέραν της συνεχούς
ενθάρρυνσης των φοιτητών/τριών και του διδακτικού
προσωπικού του Ιδρύματος για συμμετοχή σε προγράμματα κινητικότητας, όπως το Erasmus+, ο στόχος αυ-
τός υπηρετείται και από την πρωτοβουλία πρόσκλησης
διακεκριμένων στην έρευνα καθηγητών/τριών από το
εξωτερικό για διαλέξεις και σεμινάρια.
vii. Υποστήριξη στη διοργάνωση φοιτητικών συνεδρίων, σύμφωνα με τον Κανονισμό Διοργάνωσης Φοιτητι-
κών Συνεδρίων του Πανεπιστημίου.
1.2)  Ερευνητική Πολιτική
Η υποστήριξη της ερευνητικής δραστηριότητας των
μελών του Πανεπιστημίου και η προσπάθεια βελτίωσης
της ποιότητας του παραγόμενου ερευνητικού έργου μεταφράζεται στους ακόλουθους επιμέρους στρατηγικούς
στόχους:
i. Προσέλκυση μεγάλου αριθμού υποψηφίων για νέες
θέσεις μελών ΔΕΠ με υψηλές ακαδημαϊκές και ερευνητικές επιδόσεις, προκηρύσσοντας ευρέα και σύγχρονα
γνωστικά αντικείμενα.
ii. Ενίσχυση των ήδη λειτουργούντων θεσμών των
ερευνητικών βραβείων για δημοσιεύσεις σε έγκριτα
επιστημονικά περιοδικά, των πιλοτικών έργων βασικής
έρευνας, του θεσμού της κινητροδότησης της έρευνας
για τη συμμετοχή σε κοινοπραξίες για την υποβολή προτάσεων σε διεθνή ανταγωνιστικά προγράμματα και των
πιλοτικών έργων σε επιλεγμένες θεματικές περιοχές.
iii. Προσέλκυση νέου διδακτικού και ερευνητικού δυναμικού αξιοποιώντας τον θεσμό των Επισκεπτών Κα-
θηγητών και Ερευνητών.
iv. Αύξηση της χρηματοδότησης της έρευνας και ειδικότερα της χρηματοδότησης για τη συμμετοχή μελών
της πανεπιστημιακής κοινότητας σε επιστημονικά συνέδρια, καθώς και της χρηματοδότησης για τη διοργάνωση
επιστημονικών συνεδρίων και ημερίδων.
v. Αναζήτηση δωρεών και χορηγιών από επιχειρήσεις
και οργανισμούς για τη διεξαγωγή στοχευμένων ερευνητικών προγραμμάτων και αύξηση των Προγραμμάτων
παροχής επιστημονικών υπηρεσιών προς τρίτους μέσω
του Ειδικού Λογαριασμού Κονδυλίων Έρευνας (ΕΛΚΕ).
vi. Ανάπτυξη του Τμήματος Προγραμματισμού, Σχεδιασμού και Ωρίμανσης Έργων για την ενημέρωση και
κατάρτιση των ερευνητών του Πανεπιστημίου σε τεχνικές υποβολής προτάσεων και την υιοθέτηση βέλτιστων
πρακτικών.
vii. Σχεδίαση διαγράμματος ροής εργασιών με την καταγραφή των συχνότερων διαδικασιών-λειτουργιών της
Μονάδας Οικονομικής και Διοικητικής Υποστήριξης του
ΕΛΚΕ για την παροχή σφαιρικής εικόνας ως προς τα στάδια που πρέπει να ακολουθούνται κατά την υλοποίηση
ερευνητικών έργων.
viii. Ενίσχυση της συσταθείσας Μονάδας Μεταφοράς
Τεχνολογίας και υποστήριξη της ακαδημαϊκής κοινότητας
για την ίδρυση τεχνοβλαστών και χορήγηση διπλωμάτων
ευρεσιτεχνίας με παράλληλη προβολή των επιτευγμάτων
του Πανεπιστημίου στον τομέα της Καινοτομίας.
ix. Υποστήριξη της Ανοικτής Πρόσβασης (Open
Access) για δημοσιεύσεις σε επιστημονικά περιοδικά
υψηλής απήχησης, μέσω της χρηματοδοτικής ενίσχυσης από τον ΕΛΚΕ του Πανεπιστημίου.
x. Θεσμοθέτηση Ιδρυματικής πολιτικής για ανοικτά
ερευνητικά δεδομένα (Open Data).
xi. Συμμετοχή σε ερευνητικές προτάσεις και δράσεις
που αφορούν τη δημιουργία νέων Κέντρων/Κόμβων
Έρευνας και Καινοτομίας.
1.3) Δια Βίου Μάθηση
Για την ενίσχυση και διεύρυνση των δράσεων του
Πανεπιστημίου Μακεδονίας στο πλαίσιο της Δια Βίου
Μάθησης τίθενται οι εξής επιμέρους στρατηγικοί στόχοι:
i. Διεύρυνση των αντικειμένων των προγραμμάτων
του Κέντρου Επιμόρφωσης και Δια Βίου Μάθησης (ΚΕΔΙΒΙΜ) και εισαγωγή καινοτόμων προγραμμάτων, ώστε
τόσο οι εργαζόμενοι όσο και οι άνεργοι να καταρτίζονται
αποκτώντας νέες γνώσεις και δεξιότητες, με σκοπό την
ταχύτερη προσαρμογή στις τεχνολογικές εξελίξεις και
στις απαιτήσεις της αγοράς εργασίας.
ii. Διεύρυνση των συνεργασιών με επιχειρήσεις, επαγγελματικούς φορείς και Επιμελητήρια με στόχο την
ανάπτυξη εξατομικευμένων προγραμμάτων και την καλύτερη ανταπόκριση σε συγκεκριμένες ανάγκες εξειδί-
κευσης, κατάρτισης, και επανακατάρτισης προσωπικού.
iii. Βελτίωση της υλικοτεχνικής υποδομής του ΚΕΔΙΒΙΜ.
iv. Αξιοποίηση των συστάσεων κατά τη διαδικασία
πιστοποίησης του ΚΕΔΙΒΙΜ από την ΕΘΑΑΕ.
v. Συστηματικότερη διασύνδεση με τα προγράμματα
της Δημόσιας Υπηρεσίας Απασχόλησης (ΔΥΠΑ) και γενικότερα του Υπουργείου Εργασίας για κατάρτιση και
επανακατάρτιση.
vi. Οργάνωση και λειτουργία ξενόγλωσσων εκπαιδευτικών προγραμμάτων και προώθησή τους σε γειτονικές
χώρες.
vii. Διεθνοποίηση των προγραμμάτων του ΚΕΔΙΒΙΜ, με
σκοπό την ανάπτυξη συνεργασιών με γειτονικές χώρες.
viii. Συμμετοχή του ΚΕΔΙΒΙΜ σε διεθνή ερευνητικά και
εκπαιδευτικά προγράμματα.
ix. Σχεδιασμός νέας στρατηγικής προβολής, διαφήμισης και μάρκετινγκ ώστε να διευρυνθεί η αναγνωρισιμό-
τητα του ΚΕΔΙΒΙΜ στην εγχώρια αλλά και περιφερειακή
αγορά.
Γ.2 Εξωστρέφεια και Διεθνοποίηση.
Η πολιτική εξωστρέφειας και περαιτέρω διεθνοποίησης αποτελεί κεντρική προτεραιότητα του Πανεπιστη-
μίου Μακεδονίας και για την υλοποίησή της τίθεται ένα
ευρύ πλέγμα επιμέρους στρατηγικών στόχων.
2.1) Εξωστρέφεια και Καινοτομία
Για το Πανεπιστήμιο Μακεδονίας η διαρκής αλληλεπίδραση με πολίτες, φορείς και επιχειρήσεις αποτελεί
κεντρική στρατηγική που υπηρετείται από το σύνολο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2060/07.04.2024
των Τμημάτων του. Ως προς τον συγκεκριμένο άξονα
τίθενται οι εξής επιμέρους στόχοι:
i. Η σύσταση μεσο-μακροπρόθεσμα νέων ακαδημαϊκών Τμημάτων ή εναλλακτικά νέων διατμηματικών προ-
γραμμάτων σπουδών με αντικείμενα που σχετίζονται με
δραστηριότητες στις οποίες η Θεσσαλονίκη και η Βόρεια
Ελλάδα παρουσιάζουν πλεονεκτήματα καθώς και σε
τομείς που ανταποκρίνονται σε σύγχρονες τεχνολογικές
ανάγκες και ανάγκες της αγοράς.
ii. Η δημιουργία, από κοινού με επιχειρήσεις και οργανισμούς, Επαγγελματικών Προγραμμάτων Μεταπτυχια-
κών Σπουδών, το ακαδημαϊκό περιεχόμενο των οποίων
στόχο θα έχει τον εφοδιασμό των αποφοίτων με γνώσεις
και δεξιότητες που θα τους καθιστούν ανταγωνιστικούς
στην αγορά εργασίας.
iii. Η διοργάνωση, υπό την αιγίδα του ΚΕΔΙΒΙΜ ταχύρρυθμων προγραμμάτων κατάρτισης, σε συνεργα-
σία με εταιρείες και οργανισμούς, με όφελος αφενός τη
δυνατότητα πρόσληψης των εκπαιδευομένων μετά την
επιτυχή ολοκλήρωση του προγράμματος, και αφετέρου
τη μείωση ή πλήρη εξάλειψη του κόστους συμμετοχής.
iv. Η παροχή, μέσω του Γραφείου Μεταφοράς Τεχνολογίας, επιστημονικών υπηρεσιών σε επιχειρήσεις και
οργανισμούς, διευρύνοντας το πλαίσιο για συνεργασίες
που αποσκοπούν στη χρηματοδότηση έρευνας, την υποβολή ερευνητικών προτάσεων από κοινού με εταιρείες
και οργανισμούς σε εθνικά και διεθνή ανταγωνιστικά
προγράμματα.
v. Η επιδίωξη κατοχύρωσης διπλωμάτων ευρεσιτεχνίας
(πατεντών) επί προϊόντων, μεθόδων και διαδικασιών που
αναπτύσσονται από ερευνητές του Πανεπιστημίου Μακεδονίας καθώς και η δημιουργία ικανού αριθμού τεχνο-
βλαστών. Οι όροι και οι διαδικασίες για την κατοχύρωση
και διαχείρισης της σχετικής διανοητικής ιδιοκτησίας διατυπώνονται στον Κανονισμό της Μονάδας Μεταφοράς
Τεχνολογίας του Πανεπιστημίου Μακεδονίας.
vi. Η πιλοτική πιστοποίηση προπτυχιακών και μεταπτυχιακών προγραμμάτων σπουδών από διεθνείς οργανι-
σμούς επαγγελματικής πιστοποίησης και η πιστοποίηση
ερευνητικών εργαστηρίων του ιδρύματος.
vii. Η συνεχής και συστηματική υποστήριξη των αναγκών των επιχειρήσεων και οργανισμών που εδρεύουν
στη Θεσσαλονίκη και τη Βόρεια Ελλάδα, μέσω του Γραφείου Διασύνδεσης.
viii. Η αξιοποίηση της πρακτικής των Επιχειρηματικών
Συμβουλευτικών Επιτροπών (Industrial Advisory Boards)
σε όλα τα Τμήματα του Πανεπιστημίου, για τη λήψη ανάδρασης και συστάσεων από εκπροσώπους επιχειρήσεων,
φορέων και οργανισμών, με απώτερο στόχο την ανανέωση των Προγραμμάτων Σπουδών και τον εναρμονισμό
τους με υπαρκτές ανάγκες.
ix. Η ενίσχυση των δράσεων ενημέρωσης μαθητών/
τριών Λυκείου για τις προοπτικές σπουδών στα Τμήματα
του Πανεπιστημίου Μακεδονίας.
x. Η αύξηση του αριθμού τίτλων, η βελτίωση της ποιότητας και η ενίσχυση της προβολής των Εκδόσεων Πα-
νεπιστημίου Μακεδονίας.
xi. Η προβολή και ενίσχυση των πολιτιστικών δράσεων
του Πανεπιστημίου σε όλες τις μείζονες πολιτιστικές δραστηριότητες της πόλης με τη συμμετοχή του Τμήματος
Μουσικής Επιστήμης και Τέχνης.
xii. Η βελτίωση της συνεισφοράς και αναγνωρισιμότητας του Πανεπιστημίου στην ακαδημαϊκή κοινότητα και
την κοινωνία μέσω ηλεκτρονικών περιοδικών εκδόσεων
σχετικά με τις επιστημονικές επιδόσεις και εν γένει ακαδημαϊκές δραστηριότητες του Πανεπιστημίου.
xiii. Η παρακολούθηση της πορείας των αποφοίτων,
η ένταξή τους σε προγράμματα επανακατάρτισης και η
καλλιέργεια κουλτούρας alma-mater.
xiv. Η κατάρτιση καταλόγου ερευνητικών αντικειμένων
που θεραπεύονται από τα μέλη ΔΕΠ του Πανεπιστημίου με στόχο την ευχερέστερη επικοινωνία με τα Μέσα
Μαζικής Ενημέρωσης.
xv. Η συστηματική συνεργασία με ξένες διπλωματικές αποστολές στην Ελλάδα και Ελληνικές διπλωματικές
αποστολές στο εξωτερικό για τη διεύρυνση των διεθνών
συνεργασιών.
2.2) Διεθνοποίηση
Με γνώμονα τη συστηματική αλληλεπίδραση της πανεπιστημιακής κοινότητας του Πανεπιστημίου Μακεδο-
νίας με πολίτες, φορείς και ιδρύματα του εξωτερικού,
τίθενται οι εξής επιμέρους στόχοι:
i. Δημιουργία αγγλόφωνων ΠΠΣ και ΠΜΣ σε συνεργασία με Πανεπιστήμια των ΗΠΑ (κατά προτεραιότητα)
ή της ευρώπης, με στόχο την προσέλκυση αλλοδαπών
φοιτητών/τριών.
ii. Τυποποίηση των απαιτούμενων διαδικασιών για
την ενεργοποίηση, έγκριση και λειτουργία κοινών διδακτορικών και διδακτορικών με συνεπίβλεψη (joint
και dual PhD degrees) σε συνεργασία με Πανεπιστήμια
της αλλοδαπής, ώστε η εκκίνηση τέτοιων διδακτορικών
να καταστεί ευχερής και ελκυστική για διδάσκοντες και
φοιτητές.
iii. Συμμετοχή σε κοινοπραξία για τη σύσταση «Ευρωπαϊκού Πανεπιστημίου» (European Universities).
iv. Αύξηση των προσφερόμενων ξενόγλωσσων μαθημάτων για την προσέλκυση αλλοδαπών φοιτητών/τριών
στο πλαίσιο της κινητικότητας.
v. Κινητροδότηση για την περαιτέρω προώθηση της
διοργάνωσης διεθνών επιστημονικών συνεδρίων υπό
την αιγίδα του Ιδρύματος ή/και των Τμημάτων του.
vi. Διερεύνηση των απαιτούμενων διοικητικών ενεργειών και ανάληψη περαιτέρω πρωτοβουλιών ενίσχυσης
της έρευνας με απώτερο στόχο την ένταξη του Πανεπιστημίου Μακεδονίας αλλά και των Τμημάτων του σε δι-
εθνείς λίστες ακαδημαϊκής κατάταξης ή και τη βελτίωση
της θέσης του(ς).
vii. Προβολή των ακαδημαϊκών, ερευνητικών και λοιπών δραστηριοτήτων του Πανεπιστημίου Μακεδονίας
σε διεθνείς εκθέσεις με στόχο τη διευκόλυνση συμμετοχής του Πανεπιστημίου και των Τμημάτων του ως εταί-
ρων σε διεθνείς κοινοπραξίες.
viii. Ενίσχυση της συμμετοχής σε διεθνείς κοινοπραξίες υπό την αιγίδα του ΕΛΚΕ, μέσω της κινητροδότησης
συμμετοχής μελών της Πανεπιστημιακής Κοινότητας.
Γ.3 Αναβάθμιση της Ποιότητας του Ακαδημαϊκού Περιβάλλοντος.
Η διαρκής βελτίωση της συνολικής εμπειρίας και των
παρεχόμενων υπηρεσιών για τους φοιτητές, διδάσκοΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2060/07.04.2024
ντες και εργαζόμενους αποτελεί προτεραιότητα για το
Πανεπιστήμιο Μακεδονίας. Το Πανεπιστήμιο επιδιώκει
τη διατήρηση της υψηλής θέσης που καταλαμβάνει μεταξύ των Ελληνικών Πανεπιστημίων στην αξιολόγηση
της ΕΘΑΑΕ όσον αφορά στην ποιότητα του Πανεπιστημιακού περιβάλλοντος. Στο πλαίσιο της αναβάθμισης της
ποιότητας του ακαδημαϊκού περιβάλλοντος εντάσσεται
και η στρατηγική ενίσχυσης του «Πράσινου» Πανεπιστημίου, τομέα τον οποίο το Πανεπιστήμιο Μακεδονίας θέτει
σε υψηλή προτεραιότητα με τη συνδρομή του Γραφείου
Περιβαλλοντικής Διαχείρισης. Η στρατηγική στον πυλώνα αυτόν εξυπηρετείται από τους εξής στόχους:
i. Υποστήριξη φοιτητών με αναπηρία, ή/και ειδικές εκπαιδευτικές ανάγκες. Λόγω της σημαντικότητας του στό-
χου τίθενται οι ακόλουθες επιμέρους προτεραιότητες:
- Στελέχωση της Μονάδας Ισότιμης Πρόσβασης
(Β’ 7082/2022) με το απαραίτητο επιστημονικό προσωπικό, με εμπειρία σε ζητήματα φυσικής και ψηφιακής
προσβασιμότητας και αναπηρίας. Κατάρτιση Σχεδίου για
την ισότιμη πρόσβαση των ατόμων με αναπηρία και των
ατόμων με ειδικές εκπαιδευτικές ανάγκες.
- Υλοποίηση πλήρους χαρτογράφησης όλων των μελών με αναπηρία της ακαδημαϊκής κοινότητας (εκπαι-
δευομένων, εκπαιδευτών, εργαζομένων), με συστηματική και διαχρονική συλλογή και καταγραφή στατιστικών
δεδομένων, καθώς και ποιοτικών στοιχείων.
- Διατήρηση και επέκταση του Προγράμματος Χορήγησης Υποτροφιών σε φοιτητές ΑμΕΑ.
- Ολοκλήρωση της καταγραφής και κοστολόγησης των
αναγκαίων παρεμβάσεων καθολικής προσβασιμότητας
στο Πανεπιστήμιο Μακεδονίας και αξιοποίηση όλων των
πιθανών πηγών χρηματοδότησης για την ουσιαστική
εφαρμογή αυτών το ταχύτερο δυνατόν.
- Κατάρτιση όλων των μελών διδακτικού και διοικητικού προσωπικού σε θέματα που αφορούν τα άτομα με
αναπηρία και ειδικές εκπαιδευτικές ανάγκες με μέριμνα
του Κέντρου Υποστήριξης Διδασκαλίας και Μάθησης.
- Αξιοποίηση του θεσμού των εντεταλμένων διδασκόντων για την υποστήριξη της εκπαιδευτικής διαδικασίας
φοιτητών/τριών με αναπηρία ή/και ειδικές μαθησιακές
ανάγκες.
- Διασφάλιση της παροχής του εκπαιδευτικού υλικού
όλων των μαθημάτων σε πολλαπλές μορφές (ψηφιακό, εποπτικό, ηχητικό) για τη διευκόλυνση της μελέτης
φοιτητών/τριών με αναπηρία ή/και ειδικές μαθησιακές
ανάγκες.
- Αναζήτηση πόρων που θα εξασφαλίσουν τη μίσθωση
οχημάτων/οδηγών για τη μετάβαση, από- και προς- το
Πανεπιστήμιο, φοιτητών/τριών που αντιμετωπίζουν
κινητικές δυσκολίες και δεν διαθέτουν δυνατότητα μεταφοράς.
ii. Διασφάλιση ενός άριστου περιβάλλοντος και ποιότητας υποδομών και υπηρεσιών. Ο στόχος περιλαμβάνει
την αναβάθμιση όλων των αμφιθεάτρων και αιθουσών
διδασκαλίας, καθώς και χώρων εργασίας στο υφιστάμενο κτίριο καθώς και την ενεργειακή αναβάθμιση του
υφιστάμενου κτιρίου.
iii. Βελτίωση των ψηφιακών και κτιριακών υποδομών
της Βιβλιοθήκης του Πανεπιστημίου Μακεδονίας. Διασύνδεση του ιδρυματικού αποθετηρίου επιστημονικών
δημοσιεύσεων με στατιστικούς δείκτες ερευνητικών επιδόσεων.
iv. Αναβάθμιση των ψηφιακών υποδομών του Πανεπιστημίου με αξιοποίηση νέων τεχνολογιών για τον ψηφι-
ακό μετασχηματισμό των υπηρεσιών του ιδρύματος, με
παράλληλες δράσεις καλλιέργειας ψηφιακών δεξιοτήτων
του διδακτικού, διοικητικού και λοιπού προσωπικού, καθώς και των φοιτητών. Απώτερος στόχος είναι η πλήρης
εξάλειψη της αναγκαιότητας χρήσης έντυπου υλικού, η
πλήρης διασύνδεση των πληροφοριακών συστημάτων
του Πανεπιστημίου με την υποδομή του Υπουργείου
Παιδείας, Θρησκευμάτων και Αθλητισμού και της ΕΘΑΑΕ, ο εκμηδενισμός των φυσικών συναλλαγών μεταξύ
φοιτητών και διδακτικού προσωπικού με τις διοικητικές
μονάδες του ιδρύματος και η ηλεκτρονική παρακολούθηση όλων των δεικτών που αφορούν στη λειτουργία
του ιδρύματος.
v. Αγορά κτιρίου για το Τμήμα Μουσικής Επιστήμης
και Τέχνης και αγορά τριών (3) επιπλέον κτιρίων με βάση
ήδη υπάρχοντες πόρους για τη μεταστέγαση διοικητικών
υπηρεσιών του Πανεπιστημίου.
vi. Ενίσχυση της Εκπαίδευσης και Έρευνας για προώθηση της Αειφόρου Ανάπτυξης, μέσω του αναπροσανα-
τολισμού, εμπλουτισμού και διαρκούς εκσυγχρονισμού
των προγραμμάτων σπουδών με συναφή μαθήματα
και ενίσχυση της διεπιστημονικής συνεργασίας, στοχεύοντας στην ανάπτυξη υψηλής ποιότητας βασικής
και εφαρμοσμένης έρευνας, στους περιβαλλοντικούς,
οικονομικούς και κοινωνικούς στόχους της Αειφόρου
Ανάπτυξης. Περαιτέρω αύξηση του αριθμού των ανακυκλώσιμων υλικών που συλλέγονται στο Πανεπιστήμιο
και δράσεις εξοικονόμησης ενέργειας.
vii. Ενίσχυση της Επιτροπής Περιβάλλοντος, της οποίας
ο διοικητικός βραχίονας είναι το Γραφείο Περιβαλλοντικής Διαχείρισης, και ένταξή του στο οργανόγραμμα
του Πανεπιστημίου. Διεύρυνση των δραστηριοτήτων
τους ώστε να καλύπτουν το σύνολο των στόχων της Βιώσιμης Ανάπτυξης, συμπεριλαμβανομένης και της απο-
τελεσματικής διακυβέρνησης των δράσεων Αειφόρου
Ανάπτυξης.
viii. Διασύνδεση με τις πρωτοβουλίες συγκρότησης
Δικτύου Ελληνικών ΑΕΙ για την Αειφόρο/Βιώσιμη Ανάπτυξη.
ix. Διεύρυνση του ανοίγματος του Πανεπιστημίου
στην κοινωνία με εκπαιδευτικές δραστηριότητες, δράσεις, πρωτοβουλίες, εκδηλώσεις για γενικές και ειδικές
ομάδες, σε συνεργασία με όλους τους κοινωνικούς εταίρους και την τοπική κοινωνία των πολιτών με στόχο την
προαγωγή του δημόσιου διαλόγου, και την ενημέρωση
και ευαισθητοποίηση του κοινού σε θέματα αειφορίας.
Γ.4 Διασφάλιση της ισότητας των φύλων και κατάργησης των διακρίσεων.
Στον πυρήνα των δράσεων για τη διαμόρφωση και
υλοποίηση των ιδρυματικών στρατηγικών εντοπίζεται,
μεταξύ των άλλων, η μέριμνα για τη διασφάλιση της
ισότητας των φύλων και την αποφυγή διακρίσεων με
βάση (i) το φύλο ή τον γενετήσιο προσανατολισμό, (ii) τη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2060/07.04.2024
φυλετική ή εθνοτική καταγωγή, (iii) τη θρησκεία ή τις πεποιθήσεις, (iv) την κατάσταση υγείας/αναπηρίας, και (v)
την ηλικία, σε όλα τα επίπεδα λειτουργίας και σε όλες τις
διαδικασίες και δραστηριότητες της ακαδημαϊκής ζωής.
Ο στρατηγικός σχεδιασμός του Ιδρύματος αναφορικά με
την ισότητα των Φύλων και Καταπολέμησης των Διακρίσεων, περιλαμβάνει τους ακόλουθους επιμέρους στόχους:
i. Παρακολούθηση μέσω του Γραφείου Ισότητας Φύλων του έμφυλου Χάρτη του Ιδρύματος, όπως αυτός
αναφέρεται στο Σχέδιο Δράσης για την Ισότητα Φύλων
του Πανεπιστημίου.
ii. Ενίσχυση της διδασκαλίας σε προπτυχιακό επίπεδο
με μαθήματα στις Σπουδές Φύλου.
iii. Υποστήριξη σχετικών προγραμμάτων στο πλαίσιο του ΚΕΔΙΒΙΜ και αλληλεπίδραση με εξωτερικούς
φορείς.
iv. Υποστήριξη της βασικής έρευνας σε θέματα φύλου
μέσω του ΕΛΚΕ.
v. Αντιμετώπιση της σεξιστικής γλώσσας και των έμφυλων στερεοτύπων στο περιβάλλον του Ιδρύματος.
vi. Αντιμετώπιση της παρενόχλησης και των διακρίσεων λόγω φύλου και σεξουαλικού προσανατολισμού
μέσω των θεσμικών δομών του ιδρύματος.
vii. Υποστήριξη της Επιτροπής Ισότητας των Φύλων
και Καταπολέμησης των Διακρίσεων από Μονάδα του
Ιδρύματος.
viii. Εναρμόνιση των πρακτικών του ιδρύματος με τις
πρακτικές Ευρωπαϊκών Πανεπιστημίων σε θέματα ισότητας φύλων και καταπολέμησης των διακρίσεων.
ix. Απόκτηση από το Πανεπιστήμιο του «Σήματος
Ισότητας», ως τίτλου επιβράβευσης για την εφαρμογή
πολιτικών ίσης μεταχείρισης και ίσων ευκαιριών των
εργαζομένων γυναικών και ανδρών.
ƧǌƾȺĲǑǍǆ ƶĲǏĮĲǆǄǈǉǙǌ ƶĲǗǒǔǌ ƴĮǌİȺǈıĲǆǋǁǎǑ ưĮǉİįǎǌǁĮǐ
Η απόφαση αυτή να δημοσιευθεί στην Εφημερίδα της Κυβερνήσεως.
Θεσσαλονίκη, 22 Μαρτίου 2024
Ο Πρόεδρος
ΣΤΥΛΙΑΝΟΣ ΚΑΤΡΑΝΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2060/07.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202060.pdf | Tokens: 33046]